
Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro 
	Cari Davies
	Dosbarth:
	Meithrin

	Maes Dysgu a Phrofiad neu Bwnc
	Datblygiad Iaith, Llythrennedd a Chyfathrebu
	Dyddiad:
	15/01/20 – 16/01/20

	Ffocws Gwers:
	Disgyblion i ddiolch i Siôn Corn am eu hanrhegion Nadolig.

	Cysylltiadau ystyrlon â'r Cwricwlwm 
	Datblygiad Iaith, Llythrennedd a Chyfathrebu
· “defnyddio brawddegau sy’n cynnwys pump gair neu fwy gyda pheth anaeddfedrwydd gramadegol”
· “siarad yn ddigon clir i gael eu deall gan oedolion a chyfoedion”
· “ail-adrodd digwyddiad neu brofiad mewn termau syml”
· “arbrofi ag ystod o ddefnyddiau ac offer gwneud marciau mewn amrywiaeth o gyd-destunau”
· “sylweddoli bod modd ysgrifennu gair llafar”
· “codi gwrthrychau bach gyda’u bys a’u bawd a dechrau dal offer ysgrifennu’n gywir”
Datblygiad Personol a Chymdeithasol, Lles ac Amrywiaeth Ddiwylliannol
· “datblygu dealltwriaeth o ddisgwyliadau’r lleoliad/ysgol o ran ymddygiad, a deall bod rheolau’n hanfodol mewn cymuned drefnus”
· “datblygu dealltwriaeth o’r hyn sy’n deg ac yn annheg, a bod yn barod i gyfaddawdu”
· “deall y berthynas rhwng teimladau a gweithrediadau, a deall bod gan bobl eraill deimladau”
· “dangos gofal, parch a hoffter at blant eraill, oedolion a’u hamgylchedd”
Datblygu’r Gymraeg
· “siarad yn glir gan ddefnyddio geiriau, cyfarchion ac ymadroddion syml”
· “siarad am faterion sydd o ddiddordeb uniongyrchol a phersonol iddynt”
· “arbrofi â gwneud marciau, gan ddefnyddio amrywiaeth o gyfryngau”
Datblygiad Corfforol
· “datblygu sgiliau llawdriniol manwl”

	Cysylltiadau ystyrlon â:
Chyfrifoldebau trawsgwricwlaidd
	Cymhwysedd Digidol
· “defnyddio dyfeisiau a chyfryngau digidol a hynny'n ofalus”
· “archwilio a defnyddio gwahanol gydrannau aml-gyfryngol er mwyn dal a defnyddio testun, delwedd, sain, animeiddiad a fideo”
Rhifedd
· “defnyddio ieithwedd arferol ac ieithwedd fathemategol i siarad am eu syniadau”

	Targedau Personol (Cysylltiedig â SAC ac wedi eu nodi mewn adolygiad wythnosol)
Datblygu fy strategaethau rheolaeth dosbarth, sy’n gysylltiedig â ‘Rheoli’r amgylchedd dysgu’ yn y Safonau SAC.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
· Ymarfer eu hysgrifennu trwy naill ai dilyn dotiau neu ysgrifennu’n annibynnol.
· Datblygu llafaredd trwy ddiolch i Siôn Corn ar lafar am eu hanrhegion.
· Dysgu ble i leoli stamp a chyfeiriad ar amlen cyn postio.




	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	Erbyn diwedd yr wythnos, byddwch chi’n gallu:
· Rhoi stamp a chyfeiriad yn y lle cywir ar amlen cyn ei phostio.
· Rhestru 1-3 eitem rydych chi wedi derbyn o Siôn Corn yn eich llyfrau (dibynnu ar setio).
Grŵp gwyrdd: Byddwch chi’n ysgrifennu 3 eitem yn annibynnol gan gopïo i.
Grŵp oren: Byddwch chi’n ysgrifennu 2-3 eitem gan ddefnyddio dotiau a help o Miss.
Grŵp coch: Byddwch chi’n ysgrifennu 1-2 eitem gan ddefnyddio dotiau a help o Miss.
· Diolch i Siôn Corn am eich anrhegion a recordio hwn ar iPad yr ysgol.
Grŵp gwyrdd: Cyfarchwch Siôn Corn, dywedwch ddiolch a rhestrwch 3 peth wnaethoch chi dderbyn.
Grŵp oren: Dywedwch ddiolch i Siôn Corn a rhestrwch 2-3 eitem wnaethoch chi dderbyn.
Grŵp coch: Dywedwch ddiolch i Siôn Corn a rhestrwch 1-2 eitem wnaethoch chi dderbyn.
	Bydd y disgyblion yn gludo stamp a chyfeiriad yn y lle cywir ar amlen. 
Wrth restru’r eitemau wnaethant dderbyn o Siôn Corn, bydd y disgyblion naill ai yn dilyn dotiau gyda llawer o gymorth, braidd dim cymorth neu yn ysgrifennu’n annibynnol gan gopïo modelu’r athrawes. 
Bydd y disgyblion hefyd yn diolch i Siôn Corn ar lafar. Bydda i’n recordio’r disgyblion wrth iddyn nhw wneud hyn ar iPad yr ysgol, ac yn rhoi’r fideo yn eu llyfrau ysgol ar ffurf cod QR.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	12:30-13:00 – Cyflwyno’r pecyn Tric a Chlic melyn i’r disgyblion rhan-amser (prynhawn).

15/01/20 - Dangos anrheg i’r disgyblion. Cwestiynu: “Beth yw hon?”
“Pa siâp yw hi?”
“Ydych chi wedi derbyn anrhegion yn ddiweddar?”
“Am beth?”
“O bwy?”
•	Gofyn i rai o’r disgyblion i rannu beth wnaethant dderbyn am Nadolig.
•	Agor yr anrheg a dangos amlen goch sydd tu fewn sydd â chyfeiriad a stamp (cyfeirio at hwn wrth agor yr amlen). 
•	Dangos bod yna ‘arian’ tu fewn ac esbonio bod pobl yn Tsieina yn derbyn amlenni coch ag arian fel anrheg yn ystod y Flwyddyn Newydd Tsieineaidd.
•	Gofyn beth ddylen ni wneud ar ôl derbyn anrheg. Sgaffaldio tuag at ddweud diolch.
•	“A ddylen ni ddiolch i Siôn Corn am ein hanrhegion arbennig? Dewch wneud na nawr”.

16/01/20 – Dangos fideo diolch Cyw. Pwy arall allwch chi ddiolch?
https://www.youtube.com/watch?v=DAyVagaajPA
Trafodaeth o hwn – pwysigrwydd dweud diolch. 
Parhau gyda’r gweithgareddau.

	



Ceisio ateb yr amrywiaeth o gwestiynau.






Rhannu beth wnaethant dderbyn am Nadolig.










Ceisio ateb gan ddweud “dweud diolch”.




	



Anrheg wedi’i lapio.
Amlen goch ag ‘arian’ tu fewn.
Fideo diolch Cyw.

	

Addysgu a Dysgu Craidd
	*Disgyblion i gylchdroi o amgylch y 4 gweithgaredd gwahanol dros y 2 prynhawn*

Gweithgaredd 1 – Rhannu meini prawf llwyddiant gyda’r disgyblion. Modelu. Disgyblion i roi stamp a chyfeiriad ar y lle cywir ar amlen cyn ei phostio. Darparu adborth fel bo angen.

Gweithgaredd 2 – Rhannu meini prawf llwyddiant gyda’r disgyblion. Rhestru 1-3 eitem wnaethant dderbyn o Siôn Corn yn eu llyfrau. Darparu adborth fel bo angen.

· Grŵp gwyrdd (1): Ysgrifennu 3 eitem yn annibynnol gan gopïo i.

· Grŵp oren (2): Ysgrifennu 2-3 eitem gan ddefnyddio dotiau a chymorth.

· Grŵp coch (3 a 4): Ysgrifennu 1-2 eitem gan ddefnyddio dotiau a llawer o gymorth.

Gweithgaredd 3 – Rhannu meini prawf llwyddiant gyda’r disgyblion. Disgyblion i ddiolch i Siôn Corn am eu hanrhegion a recordio hwn ar iPad yr ysgol. Cofnodi hwn yn llyfrau’r disgyblion ar ffurf cod QR. Darparu adborth fel bo angen.

· Grŵp gwyrdd (1): Cyfarch Siôn Corn, dweud diolch a rhestru 3 peth wnaethon nhw dderbyn.

· Grŵp oren (2): Dweud diolch i Siôn Corn a rhestru 2-3 eitem gwnaethon nhw dderbyn.

· Grŵp coch (3 a 4): Dweud diolch i Siôn Corn a rhestru 1-2 eitem gwnaethant dderbyn.
	



Ceisio cyflawni’r dasg trwy gludo’r stamp a chyfeiriad yn y lle cywir ar yr amlen.




Cyflawni’r tasgau gyda’r cymorth sydd angen arnynt.














Cyflawni’r tasgau a cheisio cyflawni’r heriau.

	



41 x amlen
41 x cyfeiriad wedi’u hargraffu.
41 x stamp
Glud

Llyfrau’r disgyblion.















iPad yr ysgol.



	

Sesiwn Gloi
	15/01/20 – Postio’r llythyron mewn blwch coch a chân diolch Cyw/wyddor anifeiliaid Cyw/dweud wrth y dosbarth beth wnaethant dderbyn am Nadolig/sôn am un peth wnaethon nhw’n dda yn ystod y flwyddyn i dderbyn anrhegion arbennig.

16/01/20 – Postio gweddill y llythyron yn y blwch coch a derbyn llythyr o ddiolch o Siôn Corn. 
	Disgyblion i bostio eu llythyron a chyfrannu ar lafar i gwestiynau.





Gwrando ar y llythyr o ddiolch.





	Blwch coch.
Llythyr o ddiolch o Siôn Corn.
Cân diolch/wyddor anifeiliaid Cyw.




























Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Gweithgaredd 1 – Rhoi stamp a chyfeiriad ar amlen.
Llwyddodd pob disgybl i ludo stamp a chyfeiriad ar y lle cywir ar yr amlen i Siôn Corn, gan gynnwys un disgybl sydd ag ADY gyda chymorth oedolyn. Yn ystod clo’r wers, roedd disgyblion hefyd yn gallu disgrifio pwysigrwydd rhoi cyfeiriad a stamp ar amlen, er mwyn sicrhau bod yr amlen yn cyrraedd y lleoliad cywir.

Gweithgaredd 2 – Rhestru eu hanrhegion Nadolig yn y llyfr.
Gwnaeth pob disgybl llwyddo i ddiolch i Siôn Corn am eu hanrhegion Nadolig, gan naill ai dan gopïo neu ddilyn dotiau. Yn ystod y clo, roedd hi’n amlwg bod pob un o’r disgyblion yn gwerthfawrogi pwysigrwydd dweud diolch am yr anrhegion gwnaethant dderbyn am Nadolig, a llwyddodd pob un i wneud hyn yn ystod y gwersi.

Gweithgaredd 3 – Dweud diolch i Siôn Corn ar lafar.
Gwnaeth pob un o’r disgyblion llwyddo i ddiolch i Siôn Corn ar lafar yn ystod y gwersi. Trwy ffilmio’r disgyblion, roedden nhw’n datblygu eu sgiliau llafar a’u sgiliau ieithyddol Cymraeg, ac felly roeddent yn buddio o gymryd rhan yn y gweithgaredd. Yn ystod clo’r wers, roedd nifer o’r disgyblion yn cofio mai Siôn Corn oedd y term Cymraeg am ‘Santa’, er i nifer ohonynt ddechrau’r dasg gan sôn am ‘Santa’. Dangosir hyn bod eu hiaith wedi datblygu yn ystod y wers.


	Y Camau Nesaf ar gyfer Cynnydd

	Gweithgaredd 1 – Er mwyn sicrhau bod y disgyblion yn gwneud y cynnydd orau posib, byddai wedi bod o fudd i mi wahaniaethu’r gwaith ar y dasg yma. Ni theimlaf fod y dasg wedi herio disgyblion y Grŵp Gwyrdd, gan wnaethant gwblhau’r dasg o fewn munudau. Y tro nesaf, byddaf yn gwahaniaethu’r dasg, fel bod disgyblion y Grŵp Gwyrdd yn cael eu herio (e.e. trwy orfod dan gopïo'r cyfeiriad, yn hytrach nag ond ei ludo yn y lle cywir). 

Gweithgaredd 2 – Er mwyn sicrhau bod y disgyblion yn parhau i wneud cynnydd gyda’u sgiliau ysgrifennu, byddaf yn ceisio herio’r disgyblion i ddatblygu eu sgiliau ysgrifenedig trwy gyflwyno rhagor o weithgareddau ysgrifennu. Yn obeithiol, bydd hyn yn helpu’r disgyblion sy’n dilyn dotiau i ddod yn fwy annibynnol wrth ysgrifennu. Yn ychwanegol, byddaf yn ceisio darparu adborth i’r disgyblion o sut i ddal pensil yn gywir er mwyn eu helpu nhw i wneud cynnydd.

Gweithgaredd 3 – O ran y gweithgaredd llafar, er mwyn helpu’r disgyblion i wneud cynnydd, byddaf yn ceisio darparu rhagor o amser i ymarfer cyn recordio. O ganlyniad i ddiffyg amser a niferoedd uchel yn y dosbarth, ni lwyddais i ymarfer gyda nifer o’r disgyblion. Gan fod nifer o’r disgyblion yn dod o deuluoedd di-Gymraeg, roeddent ond yn gallu ynganu eu hanrhegion yn Saesneg. Felly, y tro nesaf byddaf yn darparu rhagor o amser i ymarfer cyn recordio’r disgyblion, er mwyn rhoi cyfle iddynt i ymarfer yr eirfa anodd. Mi fydd hyn yn gwella sgiliau ieithyddol Cymraeg y disgyblion.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Ar y gweithgareddau yn gyffredinol, gwnaeth y mentor dosbarth canmol y cysylltiad rhwng gweithgareddau’r wers a’r Nadolig, gan roedd gweithgareddau’r wers “yn berthnasol i bob un plentyn ar ôl y Nadolig”, ac felly roedd cyd-destun dilys i’r hyn roeddwn i’n ei haddysgu. O ganlyniad, roedd y disgyblion yn deall nod y wers, ac roeddent yn gwerthfawrogi’r pwysigrwydd o ddweud diolch i Siôn Corn am eu hanrhegion. Mae darparu cyd-destun dilys yn gwneud hi’n haws i’r disgyblion deall yr hyn maent yn dysgu. Mae hwn hefyd yn gysylltiedig â’r adran ‘Cyd-destunau bywyd go iawn, dilys’ yn y Safonau SAC. Byddaf yn parhau i gyflwyno cyd-destunau dilys yn fy ngwersi nesaf.

Gwnaeth y mentor dosbarth hefyd canmol fy nefnydd o’r ardaloedd yn y ddarpariaeth barhaus a fy rheolaeth dosbarth wrth i’r disgyblion gylchdroi o amgylch y gweithgareddau. Wrth ddefnyddio’r ardaloedd a defnyddio strategaeth tacluso cyn symud, roeddwn i’n cadw trefn a rheolaeth ar y wers, ac o ganlyniad roedd y disgyblion yn aros ar dasg. Roedd hyn yn rhoi’r cyfle orau iddynt i wneud cynnydd o fewn y wers. Gellir cysylltu’r datblygiad yma gyda’r adran ‘Rheoli’r amgylchedd dysgu’ yn y Safonau SAC. Gan mai hwn yw fy nharged wythnosol ar gyfer yr wythnos, rwy’n falch fy mod i wedi datblygu strategaethau llwyddiannus ar gyfer rheolaeth dosbarth.


	Meysydd ar gyfer fy Natblygiad

Targedau Personol ar gyfer Cynnydd

	Gweithgaredd 1 – Fel soniwyd yn flaenorol, byddai wedi bod o fudd i’r disgyblion pe bawn i wedi gwahaniaethu’r dasg yma. Gan wnaeth nifer o’r disgyblion cwblhau’r dasg yn gyflym, mae’n amlwg nad oeddent wedi’u herio’n ddigonol. Gellir cysylltu hyn gyda’r adrannau ‘Herio a disgwyliadau’ a ‘Gwahaniaethu’ yn y Safonau SAC. Felly, fel maes ar gyfer fy natblygiad, byddaf yn ceisio datblygu fy ngallu i wahaniaethu’n gywir er mwyn herio pob disgybl yn fy ngwersi nesaf. 

Gweithgaredd 2 – Wrth fyfyrio, rwy’n cydnabod efallai nad ydwyf wastad yn adeiladu ar ddysgu blaenorol y disgyblion. Gan fod disgyblion y Grŵp Oren yn dilyn dotiau, rydw i wastad yn rhoi tasg dilyn dotiau iddyn nhw, er mai pwrpas dilyn dotiau yw symud tuag at ysgrifennu’n annibynnol. Felly, er mwyn gwir adeiladu ar brofiadau a dysgu blaenorol, dylwn i roi’r cyfle i’r disgyblion i geisio ysgrifennu yn annibynnol er mwyn symud eu dysgu ymlaen. Mae hyn yn gysylltiedig â’r adran ‘Dilyniant mewn dysgu’ yn y Safonau SAC. Felly, er mwyn datblygu fy addysgeg er budd y disgyblion, mae angen i mi ystyried sut i adeiladu ar brofiadau blaenorol y disgyblion i helpu nhw i wneud cynnydd, yn hytrach nag ond rhoi’r un fath o dasgau iddyn nhw dro ar ôl tro.

Gweithgaredd 3 – Teimlaf ddylwn i wedi cyflwyno rhagor o elfennau Asesu ar gyfer Dysgu yn ystod tasg lafar y disgyblion. Er i mi ddefnyddio ychydig o gwestiynu wrth drafod beth wnaeth y disgyblion derbyn o Siôn Corn, ni ddarparais lawer o adborth neu gyfleoedd i’r disgyblion hunanasesu. Felly, er mwyn datblygu fy addysgeg yn unol â chwricwlwm newydd Donaldson (2015) ac argymhellion Black a Wiliam (1998) byddaf yn ceisio defnyddio rhagor o dechnegau asesu yn fy ngwersi yn y dyfodol. Gellir cysylltu hyn gyda’r adran ‘Asesu’ o’r Safonau SAC. 

